Mathea Tønder

Mathea Marie Tønder, (født Jacobsen 26. november 1875 i Stavanger, død 3. november 1912 i Kristiania), var en norsk skuespillerinne.

Familie 
Mathea Tønder var datter av baker Johan Henrich Jacobsen og Karen Marie Eriksen. Hun ble 5. januar 1905 gift i Stavanger med skuespiller Theodor Tønder.

Liv og virke 
Hun var sesongen 1898-1899 på turné med Olaus Olsens teaterselskap i Norge. Hennes debut fant sted høsten 1898, i rollen som Ella Brandt i lystspillet Vore Koner.
Våren 1902 opptrådte hun ved teatret i Fredrikstad under regi av Sophus Dahl. Høsten 1902 reiste hun på turné i Sverige med teaterleder Carl Engströms Norska Skådespelaresällskapet. I 1904 medvirket hun i oppsetninger med Det norske Skuespillerselskab på turné i Norge. Sesongen 1906-1907 var hun tilknyttet Fahlstrøms Theater i Kristiania. Hun medvirketektemannen Theodor Tønders turné (Tønder-turneen) i Danmark i 1910.

I 1911 medvirket hun i den norske stumfilmen Bondefangeri i Vaterland. Filmen regnes som tapt.

Teaterroller i utvalg 
Ella Brandt i Vore Koner av Moser & Schönthan (Stavanger, 1898)
Madam Salvesen i Baldevins Bryllup av Vilhelm Krag (1902)
Signe i En Fallit av Bjørnstjerne Bjørnson (Det norske Skuespillerselskab, 1904) 
Hedvig i Vildanden av Henrik Ibsen (Det norske Skuespillerselskab, 1904) 
Isabelle i Fri Kjærlighed av Eugène Brieux (Fahlstrøms Theater, 1907)
Dagny i Hærmendene paa Helgeland av Henrik Ibsen (Bodø, 1909)
Hjørdis i Hærmendene paa Helgeland av Henrik Ibsen (Tønder-turneen, 1910)
Marguerite Gautier i Kameliadamen av Alexandre Dumas d.y. (Tønder-turneen, 1910)

Filmografi
1911 – Bondefangeri i Vaterland

Referanser

Kilder 

Norske skuespillere
Personer fra Stavanger kommune